Draadloos maak my radeloos | Netwerk24
Deur Radeloos op Draadloos, Tamboerskloof 05 September 2018 00:01
Radio Sonder Grense kan gerus sy naam verander tot Radio Verveling Sonder Grense om nader aan die waarheid te kom.
Die omroepers se futlose geselsies word net oortref deur die luisteraars se gemeenplase in sms'se, wat voortdurend aangevra word. Die radio klink gevolglik soos 'n kruising tussen n gemeenskapsradiostasie en 'n handelsender. Tot drie, vier advertensies word ná mekaar ingeryg.
Dieselfde nuus word tot vervelens toe herhaal. Selfs die beste programme word met krieketuitsendings onderbreek en programme verskuif, verkort en verwyder vir rugbykommentaar.
Wie maak nog op die radio staat vir sportuitsendings? 'n Mens sou graag statistieke hieroor wil sien.